Ελάτεια Λάρισας

Η Ελάτεια είναι οικισμός της πρώην δημοτικής μονάδας του Μακρυχωρίου, η οποία αποτελεί διοικητικό τμήμα του δήμου Τεμπών της Περιφέρειας Θεσσαλίας. 

 Γενικά στοιχεία 
Η Ελάτεια είναι κτισμένη στους πρόποδες της δυτικής πλευράς του όρους Όσσα (Κίσσαβος) σε υψόμετρο 120 μέτρα. Απέχει 30 χιλιόμετρα περίπου από τη Λάρισα και 3 από την Εθνική Οδό Λαρίσης-Θεσσαλονίκης. 

Το χωριό άρχισε να κατοικείται από Έλληνες κατοίκους κατά το δεύτερο μισό του 19ου αιώνα, κυρίως από Σαρακατσαναίους κτηνοτρόφους.

Παλαιότερα ονομαζόταν Μικρό Κεσερλί.Πανδέκτης, μετονομασίες, Μικρόν Κεσερλί-Ελάτεια

Ιστορικά στοιχεία
Στην περιοχή αυτή κατά τους αρχαίους χρόνους υπήρχε πόλη με το ίδιο όνομα, Ελάτεια, η οποία μαζί με τους Γόννους ήλεγχαν τα στενά των Τεμπών. Αν και δεν έγιναν ανασκαφές ευρέθησαν κατά καιρούς ορισμένα αρχαία.

Μέχρι την εφαρμογή του Καποδίστρια αποτελούσε κοινότητα.

Στο χωριό κατασκευάστηκαν κατά την δεκαετία του '20 4 ελαιοτριβεία, ένα από τα οποία κινείτο με μηχανή Deutz semi-diesel, τα δε υπόλοιπα ήταν χειροκίνητα. Σήμερα δεν λειτουργούν αυτά πλέον, λειτουργούν όμως άλλα σύγχρονα.

Το Μουσείο Θεσσαλικής Ζωής της οικογένειας Συρμακέζη αποτελεί ένα πολυχώρο προσομοίωσης παραδοσιακών αγροτικών δραστηριοτήτων και δίνει στον επισκέπτη τη δυνατότητα να «ζήσει» την εμπειρία του παρελθόντος.Μουσείο Θεσσαλικής Ζωής

 Διοικητικά - πληθυσμιακά στοιχεία 
Αναφέρεται επίσημα, μετά την Τουρκοκρατία και την Ένωση της Θεσσαλίας, το 1883 με την ονομασία Μικρόν Κεσερλί στο ΦΕΚ 126Α - 02/04/1883 να προσαρτάται στον τότε δήμο Νέσσωνος. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Ελάτεια. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Γυρτώνη αποτελεί κοινότητα Μακρυχωρίου που υπάγεται στην Δημοτική Ενότητα Μακρυχωρίου του Δήμου Τεμπών. Σύμφωνα με την απογραφή 2021 απογράφησαν 407 κάτοικοι ενώ με αυτήν του 2011 ήταν 49«ΦΕΚ αποτελεσμάτων ΜΟΝΙΜΟΥ πληθυσμού», σελ. 10604 (σελ. 130 του pdf).

 Δείτε επίσης 
 Κοινότητα Ελατείας

Αναφορές

Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών